  Виталий Пронин Юкаменскъёс А. Бречаловлы ушъяськизы ошмесъёслы сӥзем маршрутэнызы. Со улонэ пыӵаны кутскиз Тылыс черкогуртысь мыло-кыдо гурт калыклы но ёрос администрацилы луыса. Юкаменск палъёсысь одӥгез чебер инты.- Та турмаршрут калыклы уж сётэ. Озьы ёрос музейын ужасьёс вуро черке пыртон дэремъёс. Выль Арлы, Вӧйдырлы, Йӧвылэсултонлы дорамы трос туристъёс вуо, озьы гидъёслы, пӧ-раськисьёслы уж сюре, - шуэ Юкаменск ёросысь культурая ёзэн кивалтӥсь Ирина Бузанакова.Али Тылыс гуртын пуктэмын ни купель, часовня, кылдытэмын библиотека но издательство. Мыргетон вырйылэ тубыса, куноос ёрослэсь узырлыксэ адӟыны быгато. Та ар пумын йылаз-пумаз вуоз «Княжий двор» - отын пумиськылонъёс, мастер-классъёс, адӟытонъёс ортчытъяны луоз. Таиз проект утћз 1 миллион 200 сюрс манет. Азьланяз гуртын малпамын пуктыны зоопарк, кунокуа, кафе. Кулэ на вылэм газ кыскыны.- Удмуртиын зол азинскемын киужъёсын вырон удыс, кылдытэмын быдэс сӧзнэт, со экономикалэн но оглюкетэз луыны быгатэ, - вераз Александр Бречалов. - Милям усточиосмы вань котькуд ёросын, соос йырпормымон киужъёс лэсьто. Кулэ соосты вузаны. Та пумысен кӧня ке вамышъёс лэсьтэмын ни. 10-тӥ гудырикошконэ Ижысь чугун сюрес вокзалын  кылдылозы выль павильонъёс, отын вузаны поттэмын луозы тужгес усто киужъёс. Гуртоослы таӵе юрттэт сётэ уж но уждун, нош Удмуртилы - экономикаез азинтон.Сергей ЗАХАРОВ Туспуктэм: udmurt.ru   